הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 49, 2023-11-20 00:00

מיכאל ביטון: שלום אנחנו מתחילים דיון בסוגיית הדיור הציבורי וסיוע בשכר דירה לזכאים בנגב ובגליל בזמן המלחמה, מדיניות ממשלה חסמים ופערים בשטח

מיכאל ביטון:       ראשית אני רוצה לוודא איזה משרדי ממשלה נמצאים כאן איתנו?     

נגה אדלר שטרן: משרד הרווחה

מיכאל ביטון: כן מי עוד?     

אמל ביבאר: הסיוע המשפטי, ומשרד הבינוי והשיכון עדיין לא הגיע, אנחנו מנסים לברר

מיכאל ביטון: אז תראו באנו לעבוד באנו לטפל בדיור ציבורי, יש פה נציגי משרד השיכון? בוועדה הזאת אין נציגים לא של השיכון ולא של האוצר, כשאופקים איבדה עשרות מהאנשים שלה בהתקפה רצחנית את זה כולם יודעים, אני מניח ששר השיכון ייסע לבקר שם ושר האוצר ילך לבקר שם, אבל כשיש שם 1,136 יחידות דיור ציבורי שלקחו לאנשים כסף מהכיס שכר דירה בזמן מלחמה, ואף אחד לא נתן לנו תשובות למה גובים מהם כסף במלחמה כשהם לא בבית כשאנשים פונו מקרית שמונה ואשקלון, לא ראינו את שר האוצר ואת שר השיכון, אני חושב שזה חרפה לשר האוצר ושר השיכון, זה פשוט לשכוח את החלשים ביותר, זה בגידת הממשלה בחלשים ביותר

מיכאל ביטון:       העובדה שבדיון הזה אין נציג של משרד השיכון ומשרד האוצר, היא ביטוי לפשע חברתי ומוסרי שמתמשך, ומי שנושא באחריות לו כרגע זה שר האוצר ושר השיכון, הם פושעים חברתיים, אם הם לא מצאו לנכון לשלוח נציג לדיון על מצב האנשים בדיור הציבורי במלחמה, והם גובים כסף מאנשים שפונו מקרית שמונה ואופקים, הם פושעים חברתיים, אם עוד לא קיבלנו תשובה למה משפחת בוסקילה שיש לה את עמית אסתר בוסקילה שנחטפה מהמסיבה ברעים על פי המדינה, וכרגע יש נגדה הליך פינוי מהבית, במשפחת בוסקילה יש חטופה על פי הודעת המדינה למשפחה ויש הליך פינוי מהבית

מיכאל ביטון:      משרד השיכון ומשרד האוצר לא כאן, ועמידר לא כאן

אמל ביבאר: גם פנינו אליהם עשרות פעמים, אף אחד לא רצה לשתף פעולה, ואני עומד מאחורי מה שאני אומר

מיכאל ביטון: אני אומר לכם: אני ארדוף אותם על הפשע החברתי שהם עשו היום, על החזירות וגניבת הכסף מהעניים בזמן מלחמה, שר האוצר ידע לתת מענקים לקבלנים ומתווה לחברות גדולות ולהייטק, אבל לא לקחת מהכיס כסף שכר דירה על בתים ריקים של העניים ביותר שפונו מקרית שמונה הוא לא יודע לעשות את זה, איזה עוד עיסוק יש לשר השיכון שאף אחד ממשרדו לא מגיע לכאן? איזה חברות ממשלתיות שהם חרפה למדינה שלא באות להסביר למה הם לוקחות שכר דירה על בתים ריקים, למה הם לא עוצרים את התשלומים

מיכאל ביטון:       איזה תשובות יש לנו להלין, אמא של עמית אסתר בוסקילה שהיא חטופה מהמסיבה ברעים, ועושים נגדה הליך משפטי ולא עוצרים אותו, מה נגיד לה איזה תשובה ניתן? את הפושעים החברתיים האלה אני מתכוון לרדוף על המעשה הזה

מיכאל ביטון:       אני עושה הפסקה של חצי שעה בדיון, אני רוצה לראות פה נציג של האוצר ונציג של השיכון, אם הם לא היו פה כל המדינה תבער על זה שהם גנבו כסף לעניים מהבתים שפינו אותם בקרית שמונה, ואני אפעל נגדם בכל הכלים

מיכאל ביטון:      אני גם אבקש מיושב ראש הכנסת להפעיל את כל הכלים שיש לנו על ביזיון הכנסת, פשוט שכחו מאיפה הם באו, הם בטח ילכו להצטלם בקבינטים כלכליים חברתיים שלא עושים כלום, וילכו לתת מענקים לחברות ענק של מאות מיליונים, אבל להסביר למשפחת בוסקילה למה יש הליך פינוי נגדה כשיש לה ילדה חטופה הם לא יודעים לתת תשובה, לגנוב כסף מהכיס לאנשים שפונו מבתיהם עכשיו אין להם תשובה

מיכאל ביטון:       למה הם הפקירו 50,000–60,000 אנשים בלי מיגון בדיור ציבורי, אני לא מתכוון לוותר, אם אתם רוצים משפט אני עושה הפסקה של חצי שעה בדיון

ששון גואטה: יש פה אני רואה חבר'ה משרדי הממשלה מי אלה שפה?     

מיכאל ביטון: אלה הטובים רווחה, משרד המשפטים, אלה הטובים תאמין לי

ששון גואטה: אדוני היו"ר, אני אומר שאם הם לא יודעים לבוא לכבד אותנו, בוא נחזור אליהם, בוא נבדוק את האופציה החוקית איך אנחנו יכולים לחוקק להם על הראש ולבוא ולבקר אותם, וזה לא יכול להיות ככה

מיכאל ביטון: א' אנחנו הבאנו, בן גיגי הבאנו הצעת חוק לעצור את התשלומים?     

דני גיגי: לא עדיין לא

מיכאל ביטון: אנחנו נביא הצעת חוק, אנחנו נעשה כל מה שצריך אבל אני אומר לך שזה לא הנושא, אם היה פה דיון על הייטק היית רואה את שר האוצר פה, אבל העניים ביותר את מי הם מעניינים? הם ילכו להצטלם איתם באופקים יגידו אה אתם גיבורים, אבל פינו אנשים מהבתים לוקחים להם שכר דירה, הם ילכו לקריית שמונה לעשות צילומים

ששון גואטה: אני הגעתי לדיון כי אני חושב שהדיון הזה מאוד מאוד חשוב, אני באתי מוקדם ויצאתי מהצפון כדי לבוא להשתתף בדיון כי אני חושב שזה דיון מאוד מאוד חשוב שצריך לטפל

מיכאל ביטון: יש פה ביזיון הכנסת רציני, אבל ביזיון האזרחים והשפלה של החלשים ביותר בשעתם הקשה ביותר, אנחנו לא נוותר על הדבר הזה, בבקשה נעמה

נעמה לזימי: תודה מיכאל וקודם כל תודה גם על הדיון הזה, גם למרות שהדיון מאכזב וכמובן שאין תשובות, אני חושבת שזה חשוב בעת הזו להעיר בדיוק על המקומות האלה, ואני אגיד לך שבשבוע השני למלחמה שלחתי מכתב ואמרתי, יש כ-7,500 מפונים מדיור מוגן ודיור ציבורי, הדבר ההגיוני הוא לפתור אותם מהתשלום הבסיסי הזה, אבל לא רק שזה לא קרה גם התעלמו ולא ענו, ולכן צריך פיקוח פרלמנטרי שיעשה את זה

נעמה לזימי:       אבל מיכאל אני רוצה גם להזכיר לך שיש לנו חוק שעבר טרומית, והיחס הזה למוחלשים ביותר הוא יחס מכוון, באותו יום שעבר חוק טבריה המושחת עבר החוק לחידוש זכויות הרכישה של דיירי הדיור הציבורי מה שנקרא חוק רן כהן, הוא לא זז, הוא לא זז מיכאל

מיכאל ביטון: אני יודע

נעמה לזימי: אנחנו כל היום מקבלים גם בעת הקשה

מיכאל ביטון: נעמה כך את מכירה אותי שאני הולך לוותר להם? אני לא הולך לוותר

נעמה לזימי: לא זה חוק של שנינו גם, ואני אגיד יותר מזה, אני הכי כואב לי לפתוח את תיבת ההודעות ולראות מאנשים שכותבים לי, אני יודע שמלחמה אני ממש כואב לי על מה שקורה אבל יש חדש? כי זה החיים שלהם, כי זה החיים שלהם, ומיכאל אנחנו חייבים - - את החקיקה של החוק הזה

מיכאל ביטון: מה עם הנערה החטופה הזאת שהיא בעזה ושעושים הליך משפטי נגד ההורים שלה?     

נעמה לזימי: זה רשעות, רשעות של ממש

ששון גואטה: זה סיפור שהם צריכים לתת עליו תשובות, שהם יבואו לפה שיבואו עם תשובות

מיכאל ביטון: אתה עוד תראה שהם יתנו תשובות

נעמה לזימי: זה רשעות

נעמה לזימי:  ומיכאל אני אספר לך עוד סיפור, הייתה משפחה של חטוף שהייתה לה זכאות קיבלה בדיוק זכאות לדירה של דיור ציבורי, פתח תקווה אם אני לא טועה, המשפחה גרה בעיר אחרת, אני בכוונה אולי לא אגיד פרטים כי זה לא זה, ואז פנינו ליועץ מנכ"ל משרד השיכון שישמרו על הזכאות ואם אפשר גם להעביר את הזכאות לחולון, ולמען האמת זה טופל ישר, אני רוצה להגיד גם את המילה הטובה, אז כשרוצים אפשר לפתוח את הלב, אפשר לעשות עבודה שלשמה אנחנו פה ואפשר להבין נסיבות

נעמה לזימי:       אבל כשהתותחים רועמים אתה יודע מה קורה? שוכחים רגע את כל מי שנמצאים שאנחנו לא רואים אותם, ובמקרה אם לא הגיע פנייה כזאתי אתה לא היית יודע מזה, הנהלים האלה צריכים להיות ברורים מראש הם לא צריכים להיות בגלל פנייה, הם צריכים להיות פשוט התכווננות מערכת להבין שיש נסיבות רגע ושאנחנו עוצרים את ההליכים האלה, למה לחכות לפניות ציבור

מיכאל ביטון: אנחנו נמשיך את הדיון הזה בעוד חצי שעה לא עכשיו, עושים הפסקה חצי שעה ומצפים לראות פה נציג אוצר ונציג שיכון, ואני אומר לך שאני לא הולך לוותר בדבר הזה

נעמה לזימי: הם לא אישרו הגעה?     

אמל ביבאר: הם אישרו הגעה ולא הגיעו

מיכאל ביטון: ואני מבקש ממך בהליכים של הכנסת לטפל בדבר הזה, תודה רבה

מיכאל ביטון:  אני עושה הפסקה של חצי שעה

ירדן גונן: אני אשמח רגע לרשות הדיבור

מיכאל ביטון: לא עכשיו, לא עכשיו בעוד חצי שעה, תודה

ירדן גונן: אני ירדן גונן מיכאל אני אחות של חטופה, אני לא צריכה לדבר הרבה אני רוצה לשמוע

מיכאל ביטון: אני אתן לך עוד חצי שעה, אבל לא טוב שתדברי כשאין ממשלה פה

ירדן גונן: אני לא רוצה לדבר כשאין פה ממשלה, אני רוצה לשאול אותך מאיפה אני יכולה ללכת להביא אותם עכשיו, כי אני יכולה ללכת להביא אותם

מיכאל ביטון: מהמשרדים שלהם, מהמשרדים שלהם, ממקומות שהם הולכים לדאוג לחזקים ושוכחים את האנשים החלשים

ירדן גונן: איפה, תשלח אותי לאיפה, בחצי שעה הזאת אני הולכת להביא

מיכאל ביטון: אני פה איתך אני לא הולך לשום מקום

ירדן גונן: אז מאיפה אני הולכת להביא אותם?     

מיכאל ביטון: אנחנו נדבר על זה, אני יוצא להפסקה עכשיו, תודה רבה

מיכאל ביטון:      
     אני נועל את הישיבה בינתיים